《中秋后一日偕顶笪僧游蒲涧》
清代·陈嵩

飞泉百尺醉琮琤，二十四涧涧涧鸣。涧边流出蒲花馨，尘缨未濯心先清。

石欹路滑足凌兢，铁柱杖点铿有声。过桥野色纷青萦，两崖路绝半亩平。

断碑横路苔斑青，碧虚旧观空留名。摩挲老眼看碑铭，十字剥落一字明。

长风十里吹松笙，白云黄鹤相送迎。依稀远揖安期生，羽衣翛翛虚步轻。

回头顾问同游僧，向来亦见此客曾。十问十笑十不应，飗飕顶笪影鬅鬙。

别我向山我向城，欲驻不驻行未行。凭语空山老惠能，千年重访辽东丁。

作者简介：陈嵩是清代泰州人，是当时家喻户晓的社会名士。他考中秀才后再考举人却屡试不中。陈嵩聪明过人，熟悉清代法律，足智多谋、精通文墨，而乐于助人。每当有平民受冤屈遭欺凌，他总是不惧权势，帮人写诉状，斗邪战恶，以智慧出奇制胜，使平民平反冤屈，转危为安。其助民排忧解难，抚危助困的作为，深得平民尊敬。